stanford-oval/wikipedia huggingface dataset:
Edoksabaani
Vasta-aiheet

Edoksabaania ei tule käyttää jos
on merkittävä ja aktiivinen verenvuoto.
potee vakavaa maksan vajaatoimintaa. Lievää tai keskivaikeaa vajaatoimintaa potiessa lääkettä voi ehkä käyttää, mutta varoen.
on sairaus/leikkaus/vamma, johon liittyy merkittävä verenvuotoriski. Esimerkkejä: maksasairaus, johon liittyy hyytymishäiriö; äskettäinen maha-suolikanavan haavauma; kasvaimet, joiden vuotoriski on suuri; äskettäinen aivo- tai selkäydinvamma; äskettäinen aivo-, selkäydin- tai silmäleikkaus; äskettäinen kallonsisäinen verenvuoto; todetut tai epäillyt ruokatorven laskimolaajentumat; valtimo-laskimoepämuodostumat; verisuonipullistumat tai merkittävät selkärangan- tai aivojensisäiset verisuonipoikkeavuudet.
on hoitamaton ja hyvin kohonnut verenpaine.
käyttää muita antikoagulantteja.
imettää tai on tai aikoo tulla raskaaksi.
Edoksabaanin käytössä tulee huomioida se, että
veren hyytymiseen vaikuttavat aineet kuten asetyylisalisyylihappo (aspiriini), antikoagulantteihin lukeutumattomat antitrombootit, SSRI:t ja ei-steroidaaliset tulehduskipulääkkeet (NSAID) voivat lisätä verenvuotoriskiä.
muun muassa mäkikuisman, rifampisiinin, fenytoiinin, karbamatsepiinin ja fenobarbitaalin käyttö voi estää edoksabaanin käytön.
Haittavaikutukset ja yliannostus

Edoksabaanin käyttäjistä 1:llä 10–100:sta voi ilmetä muun muassa anemiaa, huimausta, päänsärkyä, vatsakipua, ruuansulatuskanavan verenvuotoa, pahoinvointia, kutinaa, ihottumaa, ihon verenvuotoja, emätinverenvuotoa tai poikkeavia arvoja maksan toimintakokeissa.
1:llä 100–1000:sta voi ilmetä muun muassa nokkosihottumaa, tiettyjä verenvuotoja (esim. pääkallon tai silmän sisäisiä), veriyskää tai trombosytopeniaa.
1:llä 1000–10000:sta voi ilmetä muun muassa anafylaksiaa, allergista turvotusta tai verenvuotoa sydänpussissa, lukinkalvon alla, lihaksissa, nivelissä tai vatsakalvossa.
Edoksabaanin yliannostus voi johtaa hengenvaarallisiin verenvuotoihin. Lääkehiili voi vähentää edoksabaanin vaikutusta. Dialyysi ei poista lääkettä kehosta tehokkaasti sen suuren veren proteiinisitoutuvuuden takia.
Toimintamekanismi

Edoksabaani on veren hyytymistekijä Xa:han spesifisesti sitoutuva, ja tekijän toimintaa kilpailevasti ja reversibeelisti estävä aine. Normaalisti veren hyytymisreaktion alkaessa Xa:t tuottaisivat hyytymistekijöiden Va kanssa protrombinaaseja verihiutaleiden pinnalle, jotka muuntavat protrombiinia trombiiniksi. Trombiini muuntaa proteolyysillä vereen liukoista fibrinogeeniä ei-liukoiseksi fibriiniksi, jotka tuottavat hyytymän. Lisäksi trombiinit aktivoivat hyytymiseen osallistuvia verihiutaleita.
Farmakokinetiikka

Ihmisillä 15–150 mg niellyin edoksabaaniannoksin sen veren maksimipitoisuus saavutetaan 1–2 tunnissa. Nieltynä isotooppileimatusta edoksabaanista 60 mg annoksin noin 97% säteilystä saatiin talteen. Tästä 62% oli ulosteessa, josta 49% oli hajoamatonta edoksabaania, ja 35% oli virtsassa, josta 24% oli hajoamatonta edoksabaania.
Annoksesta pääosa metabolisoituu karboksyyliesteraasi 1:llä (CES1, EC-numero 3.1.1.1), CYP3A4:llä, CYP3A5:llä ja hydrolyysillä. CES1 hapettaa sykloheksaaniin liittyneen tertiäärisen amidin karbonyylihiilen karboksyylihapporyhmäksi. CYP3A4 tai CYP3A5 hapettavat tai demetyloivat edoksabaanin eri osia. Amidisidoksen hydrolyysissä taas 2-amino-5-kloropyridiini (CAS numero 1072-98-6) poistuu. Edeltäviä metaboliareitteja vähemmässä määrin piperidiinirenkaan typpeen liittyy UDP-glukuronyylitransferaasilla glukuronihappoja.
Aiheesta muualla

KEGG: Edoxaban
Ludus

Ludus duodecim scriptorum -pelilauta
Sanalla ludus (monikko ludi) voitiin antiikin Roomassa viitata joko peruskouluun, lautapeliin tai gladiaattorikouluun.
Peruskouluja tai "litteratorin kouluja", joihin sekä pojat että tytöt osallistuivat 11-vuotiaiksi asti kutsuttiin Roomassa ludeiksi. Ludeja oli joka puolella kaupunkia, ja niitä johti ludi magister (koulumestari), joka oli usein koulutettu orja tai vapautettu orja. Koulu alkoi joka aamu kuudelta, ja loppui vähän ennen keskipäivää. Oppilaille opetettiin matematiikkaa, lukemista, runoutta, geometriaa ja joskus retoriikkaa.
Sana ludus saattoi myös viitata gladiaattorikouluun. Tällaisia kouluja ovat esimerkiksi Ludus Magnus ja Ludus Dacicus. Myös lautapelejä kutsuttiin luduksiksi, esimerkiksi ludus latrunculorumia, ludus duodecim scriptorumia ja astragalia. Ludit (aina monikossa) olivat myös ryhmäpelejä joita pidettiin roomalaisten uskonnollisten juhlien yhteydessä.
Latinalainen runous käsittelee usein ludusta eräänlaisena leikillisyytenä sekä eroottisena runouden kirjoittamisena että tietynlaisina eroottisina roolipelinäytelminä.
Lohkorakentaminen

Lohkorakentaminen on nykyaikainen laivan runkorakentamisen tapa, jossa aluksen runko kootaan tehdaslinjastolla rakennetuista standardisoiduista lohkoista. Lohkojen koko ja muoto vaihtelevat aluksen koon ja runkomuodon mukaan. Lohkon paikka laivan rungossa vaikuttaa sen rakenteen monimutkaisuuteen. Hotelliosan lohkot ovat yksinkertaisempia ja nopeampia valmistaa kuin rungon vedenalaisen osan konealueiden lohkot. Valmiit lohkot liitetään laivanrakennusaltaassa rungonkoontivaiheessa yhteen laivan rungoksi. Valmiiden lohkojen siirtelyyn telakka-alueella käytetään nostureita ja tarkoitukseen valmistettuja monipyöräisiä lohkovaunuja.
Lohkorakentamisen vaiheet

Lohkorakentaminen alkaa osavalmistusvaiheessa tapahtuvasta levynpoltosta, jossa terästehtaalta saapuvat teräslevyt leikataan plasma- tai laserleikkausroboteilla haluttuun muotoon. Levynpolttovaiheessa syntyvät kaikki laivan runkorakenteen perusosat: kansilevyt, muotoraudat, laipiolevyt, jäykistäjät ja polviot. Nykyään osa rungon osista saatetaan tilatata alihankkijoilta esivalmisteina.
Levynpolttovaiheen jälkeen terästehtaalta tulleet kansilevyt siirtyvät kuljetinlinjastolle, jossa ne hitsataan yhteen hitsausrobottien avulla lohkon mittojen pituiseksi valmiiksi kansilevyksi, jota telakalla kutsutaan "levylakanaksi". Seuraavaksi levylakanaan lisätään pitkittäisjäykistäjät, joiden tehtävänä on jäykistää ja vakauttaa laivan runkoa pituussuunnassa. Jäykistäjät hitsataan yleensä 90 asteen kulmassa kiinni kansilakanaan käsin ja käsikäyttöisillä tai automatisoiduilla hitsausroboteilla. Tämän jälkeen levylakana siirtyy eteenpäin lohkolinjastolle, jossa levylakanaan lisätään poikittaisjäykistäjät, muotoraudat, polviot ja laipioseinät.
Lohkon halutusta muodosta riippuen se voi olla 1-6 kansivälin kokoinen. Monikerroksisia lohkoja kutsutaan suurlohkoiksi. Laivan alaosassa sijaitsevat konealueiden lohkot on yleensä jaettu kuppi- ja kansilohkoiksi kutsuttuihin osalohkoihin niiden suuren rakenteellisen painon vuoksi. Kuppilohkolla tarkoitetaan laivan pohjaosan lohkoa ja kansilohkolla sen päälle laivanrakennusaltaassa liitettävää laivan yläpuolisen kannen sisältävää lohkoa. Lohkon painoa rajoittaa telakan käytössä olevien nosturien ja lohkovaunujen nostokapasiteetti. Lohkolinjastolla tapahtuvaa työvaihetta kutsutaan lohkonkoontivaiheeksi, jonka lopputulos on halutun muotoinen laivanrakennuslohko.
Lohkorakentamisen edut

Lohkorakentaminen on vakiintunut laivan runkorakentamisen tavaksi sen tuotantoa tehostavien vaikutusten vuoksi. Lohkorakentaminen nopeuttaa laivan runkorakentamista ja standardisoi rakennusvaiheissa käytettäviä osia ja työvaiheita. Se mahdollistaa myös rungon osien samanaikaisen rakentamisen useassa eri koontipaikassa ja eri yritysten toimesta.
Lohkorakentamisen historia

Hitsauksen vakiintuminen laivarakentamisen tuotantomenetelmäksi 1950-luvulla mahdollisti uudenlaisen laivan rungon koontimenetelmän, jossa laivan runko valmistetaan ensin pienemmiksi osakokonaisuuksi, lohkoiksi, jotka liitetään myöhemmässä vaiheessa yhteen laivan rungoksi. Vanha tapa rakentaa teräksisen laivan runko periytyi puulaivojen rakentamistavasta, jossa laivan rungon rakentamineen aloitetaan laivan kölipuusta, jonka ympärille laivan runkorakenne kootaan. Ennen lohkorakentamista teräslaivojen runko rakennettiin laipiolevy ja muotorauta kerrallaan kölistä ylöspäin kaltevalla laivanrakennusalustalla, josta valmis runko aikanaan liu'utettiin vesille. Tuolloin osien liittäminen tapahtui yleensä niittaamalla, joka oli 1950-luvulle asti teräslaivojen ja muiden teräsrakenteiden osien pääasiallinen liitostapa.
Difficult to Cure

| Difficult to Cure Rainbow |
| --- | --- | --- |

Studioalbumin tiedot
 Äänitetty : Sweet Silence -studioilla, Kööpenhaminassa
 Julkaistu: 19. tammikuuta 1981
 Formaatti: LP, CD
 Tuottaja(t): Roger Glover
 Tyylilaji: hard rock, AOR
 Kesto: 42.53
 Levy-yhtiö: Polydor Records
Listasijoitukset
  1. (12 viikkoa, maaliskuu 1981)    3. (helmikuu 1981)    9. (27. helmikuuta 1981)    13. (1981)    17. (viikko 10, 1981)    50. (1981)
Rainbow’n muut julkaisut
| Down to Earth 1979 | Difficult to Cure 1981 | Jealous Lover 1981 |
Singlet albumilta Difficult to Cure
 ”I Surrender” Julkaistu: tammikuu 1981  ”Can’t Happen Here” Julkaistu: kesäkuu 1981
Difficult to Cure on Rainbow -yhtyeen viides studioalbumi. Se julkaistiin vuonna 1981, ja se sisältää yhtyeen menestyskappaleen "I Surrender".
Kokoonpanomuutokset

Rumpali Cozy Powell oli eronnut yhtyeestä syksyn 1980 Monsters of Rock-keikan jälkeen. Tilalle tuli amerikkalaisrumpali Bobby Rondinelli. Rondinelli oli tuolloin ehdolla myös Kissin rumpaliksi, mutta ei saanut paikkaa.lähde tarkemmin? Laulajana tuolloin toiminut Graham Bonnet erosi yhtyeestä kesken albumin levytystä, ja tilalle laulajaksi valittiin amerikkalainen Fandango-yhtyeessä laulanut Joe Lynn Turner. Johtohahmo Ritchie Blackmore oli kuullut Fandangoa radiosta ja kiinnostui Turnerin äänestä. Studiojamin jälkeen Turner sai paikan yhtyeestä.
Albumin nauhoitus ja sisältö

Albumi nauhoitettiin Sweet Silence -studioilla Tanskassa Kööpenhaminassa syksyllä 1980. Albumin tuotti basisti Roger Glover, ja nauhoittajana oli myöhemmin muun muassa Metallicaa tuottanut Flemming Rasmussen. Laulaja Graham Bonnet oli vielä mukana yhtyeessä, kun albumia alettiin nauhoittaa, ja hän ehti laulaa kappaleen "I Surrender" varhaisversion. Hän kuitenkin erosi yhtyeestä,  koska ei ollut tyytyväinen uuteen materiaaliin. Tilalle tullut Joe Lynn Turner joutui laulamaan kappaleet korkeammalta, koska pohjat oli tehty Bonnetin äänialaa vartenlähde tarkemmin?.
Albumilla yhtye suuntautuu entistä enemmän kaupalliseen, AOR-vaikutteiseen hard rockiin. Ritchie Blackmore ihaili muun muassa Foreignerin tyylisiä yhtyeitälähde tarkemmin? ja halusi ottaa samoja vaikutteita Rainbown musiikkiin. Nämä tulevat esiin läpi albumin ja äänekkäämpi hard rock on jäänyt pienempään osaan. Kaupallisimmillaan yhtye on singlenä julkaistuissa kappaleissa "I Surrender" ja "Can't Happen Here" sekä Brian Moranin kirjoittamissa kappaleissa "Magic" sekä "Freedom Fighter". Nopeatempoista hard rockia edustaa "Spotlight Kid", josta tuli avausnumero yhtyeen konsertteihin. "No Release" edustaa hieman kokeilevampaa materiaalia ja "Midtown Tunnel Vision" on hitaampi, blues-vaikutteinen kappale. Albumilla on myös kaksi instrumentaalia, "Vielleicht Das Nachste Mal (Maybe Next Time)" ja "Difficult to Cure", jolla yhtye versioi Beethovenin yhdeksännen sinfonian. Albumi jäi kosketinsoittaja Don Aireyn viimeiseksi Rainbowssa hänen erottua syksyllä 1981 kiertueen jälkeen.
Vastaanotto

Britanniassa singlenä julkaistusta "I Surrenderista" tuli yhtyeen suurin menestys, kun se nousi sijalle 3. Myös "Can't Happen Here" nousi sijalle 20. Myös albumi itse nousi sijalle 3. Suomessa albumi oli listaykkösenä 12 viikkoa. Yhdysvalloissa "I Surrender" jäi sijalle 105. varsinaisella Billboard Hot 100-listalla, mutta nousi sijalle 19. Hot Mainstream Rock Tracks-listalla. Itse albumi jäi sijalle 50.
Britannian musiikkilehdistössä albumi sai ristiriitaisia arvioitalähde tarkemmin?. Sounds-lehden Geoff Barton antoi albumille 2 tähteä viidestä, ja sanoo albumin olevan "epätoivoinen pettymys". Melody Makerin arvostelija taas sanoo albumin olevan "yhtyeen paras sitten Rising-levyn". New Musical Expressin arvostelija pitää virheenä kahden kevyen cover-kappaleen ("I Surrender" ja "Magic") valintaa albumille. Albumi herättää faneissa ja kriitikoissa edelleen ristiriitaisia tunteita. Allmusic.com-sivuston arvostelija antaa albumille 2 tähteä viidestä ja sanoo albumia "mitäänsanomattomaksi". Deep-Purple.fi-sivuston arvostelija pitää puolta albumin kappaleista hyvinä ja toista puolta keskinkertaisena, mutta ei pidä huonona asiana yhtyeen kaupallistumista.
Muuta tietoa albumista

Hipgnosis-yhtiön tekemää kansikuvaa ei ole tehty varsinaisesti tätä albumia varten. Samaa kuvaa oli tarjottu vuonna 1978 Black Sabbathin albumin Never Say Die! kansikuvaksi.
Kappale "Vielleicht Das Nachste Mal"selvennä on lp- ja kasettipainoksissa nimetty virheellisesti nimellä "Vielleicht Das Nachste Zeit".
Kappaleista "I Surrender" ja "Can't Happen Here" on tehty promovideot.
Viimeisen kappaleen lopussa kuuluva nauru kuuluu näyttelijä Oliver Hardylle, ja vinyyliversiossa se muodostaa loppumattoman luupin levyn viimeisellä uralla. CD-versiossa nauru kuuluu muutaman kerran ennen CD:n pysähtymistä.[lähde? ]
Kappaleet

A-puoli
I Surrender – 4.10 (säv. Russ Ballard)
Spotlight Kid – 5.04 (säv. Ritchie Blackmore/Roger Glover)
No Release – 5.42 (säv. Blackmore/Glover/Don Airey)
Magic – 4.15 (säv. Brian Moran)
Vielleicht Das Nachste Mal (Maybe Next Time) – 3.23 (säv. Blackmore/Airey)
B-puoli
Can’t Happen Here – 5.09 (säv. Blackmore/Glover)
Freedom Fighter – 4.28 (säv. Blackmore/Glover/Joe Lynn Turner)
Midtown Tunnel Vision – 4.44 (säv. Blackmore/Glover/Turner)
Difficult to Cure (Beethoven's Ninth) – 5.58 (Trad. arr. by Blackmore/Glover/Airey)
Kokoonpano

Joe Lynn Turner – laulu
Ritchie Blackmore – kitara
Don Airey – koskettimet
Roger Glover – basso
Bobby Rondinelli – rummut
Singlejulkaisut

1981 – I Surrender/Vielleicht Das Nachste Mal (Maybe Next Time) (UK #3, FIN #7)
1981 – Can't Happen Here/Jealous Lover (UK #20)
1981 – Magic/Freedom Fighter (Japan)
Arvostelut

Allmusic () linkki
Lomaräätälit

| Lomaräätälit |
| --- | --- |
Tyyli:  matkailu
Kestoaika:  23 minuuttia
Pääosissa:  Kai Hyttinen  Sanna Mäenpää  Heikki Valkama
Alkuperämaa:   Suomi
Verkko:  MTV3
Esitetty:  13. maaliskuuta 2010 –
Tuotanto
Tuotantoyhtiö(t):  Nordisk Film
Aiheesta muualla
Virallinen sivusto
Lomaräätälit on suomalainen MTV3-kanavalla esitettävä lifestyle-ohjelma, jota tuottaa Nordisk Film. Ohjelma alkoi 13. maaliskuuta 2010.
Ohjelman idea

Ohjelmassa kymmenen toisistaan poikkeavaa matkaajaporukkaa pääsee valitsemaan innostavimman loman kolmesta räätälöidystä vaihtoehdosta. Matkaajien budjettiin sopivan loman ovat suunnitelleet matkailualan ammattilaiset – ”lomaräätälit”.
Leopoldo Luque

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Leopoldo Jacinto Luque
Syntymäaika: 3. toukokuuta 1949
Syntymäpaikka: Santa Fe, Argentiina
Kuolinaika: 15. helmikuuta 2021 (71 vuotta)
Pituus: 178 cm
Seurat
| Vuodet | Seura | O | (M) |
| 1967–1969 | Gimnasia de Jujuy |  |  |
| 1969–1971 | Central Norte |  |  |
| 1971 | Unión |  |  |
| 1972 | Rosario Central | 4 | (3) |
| 1973–1975 | Unión | 35 | (10) |
| 1975–1980 | River Plate | 176 | (75) |
| 1980–1981 | Unión | 24 | (10) |
| 1981–1982 | Racing Club | 11 | (2) |
| 1983 | Santos |  |  |
| 1983–1984 | Chacarita Juniors | 11 | (0) |
| 1984 | Santos |  |  |
| 1984–1985 | Deportivo Maipú |  |  |
Maajoukkue
| 1975–1981 | Argentiina | 45 | (22) |

Leopoldo Jacinto Luque (3. toukokuuta 1949 Santa Fe, Argentiina – 15. helmikuuta 2021) oli argentiinalainen jalkapalloilija. Luque pelasi hyökkääjänä ja voitti maailmanmestaruuden vuonna 1978.
Ura

Luque debytoi Argentiinan liigassa vuonna 1972 Rosario Centralin joukkueessa. Vuonna 1974 Luque siirtyi vähäisen peliajan takia Unión de Santa Fén joukkueeseen, jossa hän teki kymmenen maalia 35 ottelussa. Vuonna 1975 Luque siirtyi buenosairesilaiseen suurseuraan River Plateen ja nousi samalla Argentiinan maajoukkueeseen. Tänä aikana Luque teki läpimurtonsa ja oli mukana voittamassa maailmanmestaruutta Argentiinan kotikisoissa 1978. Hän pelasi MM-lopputurnauksessa viidessä ottelussa ja oli joukkueensa toiseksi paras maalintekijä neljällä maalilla, joista kaksi hän teki alkulohkossa, toisen Unkaria ja toisen Ranskaa vastaan, sekä kaksi jatkolohkossa Perua vastaan. Ranska-ottelun jälkeen hän sai kuulla veljensä kuolleen auto-onnettomuudessa.
Luque pelasi kaikkiaan 45 maaottelua ja teki niissä 22 maalia vuosina 1975–1981.
Jätettyään River Platen Luque pelasi vielä muun muassa Avellanedan Racingissa ja Santosissa Brasiliassa. Hän lopetti uransa vuonna 1985. Peliuransa jälkeen Luque toimi mendozalaisen Atlético Argentino -joukkueen valmennuspäällikkönä.
Saavutukset

Jalkapallon maailmanmestaruus 1978
Argentiinan mestaruus 1975 ja 1979
Campeonato Metropolitano 1977, 1979 ja 1980
Aiheesta muualla

Leopoldo Luque superfutbol.com.ar -sivustolla (Arkistoitu – Internet Archive) (espanjaksi)
Luque National-Football Teams -sivustolla
Argentiinan joukkue – Jalkapallon MM-kilpailut 1978
1 Alonso |
2 Ardiles |
3 Baley |
4 Bertoni |
5 Fillol |
6 Gallego |
7 L. Galván |
8 R. Galván |
9 Houseman |
10 Kempes |
11 Killer |
12 Larrosa |
13 Lavolpe |
14 Luque |
15 Olguín |
16 Ortiz |
17 Oviedo |
18 Pagnanini |
19 Passarella |
20 Tarantini |
21 Valencia |
22 Villa |
Valmentaja Menotti
Liguuri

| Liguuri |
| --- | --- |
 Liguurin puhuma-alue
Oma nimi:  ligure, zenéize
Tiedot
Alue:   Pohjois-Italia  Kaakkois-Ranska  Monaco
Virallinen kieli:  -
Puhujia:  500 000
Sija:  ei 100 suurimman joukossa
Kirjaimisto:  latinalaiset aakkoset
Kielenhuolto:  -
Kielitieteellinen luokitus
Kielikunta:  indoeurooppalaiset kielet
Kieliryhmä:  itaaliset kielet romaaniset kielet länsiromaaniset kielet galloromaaniset kielet galloitaaliset kielet
ISO 639-3:  lij
 Ohje 
Liguuri (omakielinen nimi ligure tai zenéize) on Pohjois-Italian Liguriassa puhuttava romaaninen kieli. Sillä on joitain puhujia myös muualla Pohjois-Italiassa, Sardiniassa, Kaakkois-Ranskassa ja Monacossa (monegassi).. Liguuria puhui vuonna 2002 noin 500 000 ihmistä. Liguurin merkittävin murre on Genovan zenéize. Liguuri muistuttaa piemonten ja lombardin kieliä enemmän kuin italiaa. Liguurin kirjakieli sai alkunsa 1200-luvulla.
Asenteet kieltä kohtaan ovat verrattain positiiviset ja paikallinen nuoriso tukee liguurin kielen käyttöä.
Liguriankielinen kielinäyte
Monacossa liguurista käytetään nimitystä monegassi. Kielellä ei ole virallista asemaa, mutta sitä opetetaan kouluissa.
Fonologia ja ortografia > Konsonantit

|  |  | Labiaali | Alveodentaali | Postalveolaari | Palataali | Velaari |
| --- | --- | --- | --- | --- | --- | --- |
| Klusiili | Klusiili | p | b | t | d |  |  | k | g |
| Affrikaatta | Affrikaatta |  |  | ʧ | ʤ |  |  |
| Frikatiivi | Frikatiivi | f | v | s | z | ʃ | ʒ |  |  |
| Nasaali | Nasaali | m | n |  | ɲ | ŋ |
| Tremulantti | Tremulantti |  | r |  |  |  |
| Approksimantti | lateraali |  | l |  |  |  |
| Approksimantti | sentraali |  |  |  | j | w |
Lähde:
Fonologia ja ortografia > Vokaalit

|  | Etinen | Keskinen | Takainen |
| --- | --- | --- | --- |
| Suppea | i | y |  | u |
| Puolisuppea | e | ø |  | o |
| Puoliavoin | ɛ |  | ɔ |
| Avoin |  | a |  |
Lähde:
Liguurin aakkoset ovat A Æ B C Ç D E EU F G H I J L M N O P Q R S T U V X. Kirjoituksessa käytetään myös erilaisia tarkkeita. Esimerkki liguurinkielisestä lauseesta: Chi sótta gh'é a lìsta di scìmboli che se dêuvian pe scrîve o zenéize.
Luettelo Brysselin metron asemista

Tämä on luettelo Brysselin metron asemista. Mukana ovat myös raitiovaunujen (ransk. prémétro) asemat reiteiltä, joilla ne kulkevat maan alla ja metron kaltaisilla vuoroväleillä.
Loimumedestäjä

| Loimumedestäjä |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Medestäjät Nectariniidae
Suku::  Lyhytnokkamedestäjät Anthreptes
Laji::  anchietae
Kaksiosainen nimi
 Anthreptes anchietae  (Barboza du Bocage, 1878) 
Katso myös
   Loimumedestäjä Wikispeciesissä   Loimumedestäjä Commonsissa 
Infobox OKNimi-testi OKIUCN-testi OK: 
Loimumedestäjä (Anthreptes anchietae) on medestäjien heimoon kuuluva varpuslintu.
Levinneisyys

Loimumedestäjää tavataan Angolassa, Kongon demokraattisessa tasavallassa, Malawissa, Mosambikissa, Tansaniassa ja Sambiassa. Lajin kannankehitys on vakaa, ja se on luokiteltu elinvoimaiseksi.
Likolammi (Tampere)

| Likolammi |
| --- | --- |

Valtiot:  Suomi
Maakunnat:  Pirkanmaa‎
Kunnat:  Tampere
Koordinaatit:  61°29′46″N, 23°36′45″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pyhäjärven alue‎ (35.21)
Laskujoki:  ei ole 
Järvinumero:  35.211.1.002 
Mittaustietoja
Pinnankorkeus:  103,2 m 
Rantaviiva:  0,481 km 
Pinta-ala:  0,0148 km² 
 fiLikolammi 
Likolammi  on Pirkanmaalla Tampereella Villilässä sijaitseva lampi, joka kuuluu Kokemäenjoen vesistössä Vanajaveden-Pyhäjärven alueen Pyhäjärven alueeseen. Likolammi on osa Pyhäjärven lähialuetta.
Maantietoa

Lammen pituus on 200 metriä, leveys 100 metriä ja sen pinta-ala on 1,5 hehtaaria. Se sijaitsee Pispalanharjusta länteen haarautuvalla harjujaksolla noin 400 metriä Pyhäjärven rannasta. Moottoritie kulkee lammen ja Pyhäjärven välistä ja lammen itä- ja koillispuolella sijaitsee Raholasta kurkottavia asuinalueita. Lammesta ei lähde laskuojaa, vaan sen vedet painuvat harjuun pohjavedeksi. Lampi onkin todennäköinen suppa. Rantaviivan pituus on 500 metriä. Rannoille on rakennettu 15 asuintaloa, joissa kussakin asuu useita perheitä. Niille johtaa tiet, jotka haarautuvat Raholasta alkavalta ja Nokialle johtavalta lähitieltä.
Historiaa

Vanhassa vuoden 1953 painetussa peruskartassa lammen nimi kirjoitettiin "Likolampi". Jo tuolloin alueella oli soranotossa syntyneitä kuoppia, mutta Likolammen rantaan ulottui vielä peltoja, eikä lampi ole siten soranotossa syntynyt kuoppa. Vuoden 1960 peruskartassa hiekanotto on laajentanut lammen läntistä hiekkakuoppaa, mutta vuoden 1975 kartassa näkyy rajuin muutos. Tuolloin valmistuneen moottoritien hiekanoton vuoksi koko Mustavuoren eteläosa kaivettiin talteen. Lammen lounaisrannassa on useita rivitaloja eikä peltoja ole enää olemassa. Vuoden 1991 peruskartassa sekä läntiset että itäiset hiekkakuopat ovat laajentuneet entisestään. Samalla lammen eteläpuolelle on noussut uusia rakennuksia. Nykyisin myös pohjoisrannalla on asuinrakennuksia.
Lotta Engberg

Lotta Engberg Norrköpingissa
Anna Charlotte "Lotta" Engberg (s. 5. maaliskuuta 1963 Ylikainuu, Ruotsi), on ruotsalainen laulaja. Engberg edusti Ruotsia euroviisuissa Belgiassa 1987 laululla "Boogaloo" ja sijoittui 12. sijalle.
Melodifestivalenissa

"Sankta Cecilia" (duettona Göran Folkestadin kanssa, 1984, 2. sija)
"Fyra Bugg & en Coca Cola" (1987 – voitto)
"100 %" (1988 – 3. sija)
"En gång till" (1990 – 8. sija)
"Juliette & Jonathan" (1996 – 3. sija)
"Vem é dé du vill ha" (triossa Kikki, Bettan & Lotta, 2002 - 3. sija)
"Don't Let Me Down" (duettona Christer Sjögrenin kanssa, 2012 - karsiutui toisessa mahdollisuudessa)
Norsk Melodi Grand Prix

"Din hånd i min hånd" (Kikki, Bettan & Lotta, 2003 - 4)
Diskografia > Albumit

Fyra Bugg & en Coca Cola - 1987
Fyra Bugg & en Coca Cola och andra hits - 2003
Kvinna & man (Lotta Engberg & Jarl Carlsson) - 2005
världens bästa lotta - 2006
Jul hos mig - 2009
Lotta & Christer (2012, Lotta Engberg & Christer Sjögren)
Aiheesta muualla

Wikimedia Commonsissa on kuvia tai muita tiedostoja aiheesta .